Nýsköpun í þjónustu 2020 Drifkraftar breytinga í framúrskarandi fyrirtækjum Hvaða aðferðum eru framúrskarandi þjónustufyrirtæki að beita til þess að bæta samtímis þjónustu , starfsánægju og fjárhag ? Á þessari ráðstefnu er blandað saman reynslusögum áhugaverðra fyrirtækja og hugleiðingum ráðgjafa sem hjálpa fyrirtækjum að brjótast út úr viðjum vanans með það að leiðarljósi að skapa betri upplifun fyrir starfsmenn og viðskiptavini . Fyrirlesarar eru mjög áhugaverðir og má þar helst nefna Anders Bouvin fyrrverandi forstjóra Handelsbanken . Aðrir fyrirlesarar eru Toby Rubbra ráðgjafi hjá Vanguard Consulting í Bretlandi , Monica Rydning , umbótasérfræðingur hjá SpareBank 1 Gruppen í Noregi , Gréta María Grétarsdóttir framkvæmdastjóri Krónunnar og Maríanna Magnúsdóttir hjá Manino . Ráðstefnan er haldin á Hilton fimmtudaginn 20. febrúar frá 13:00 - 17:00 og fundarstjóri er Pétur Arason . Í lok ráðstefnunnar gefst fólki tækifæri til að spjalla við fyrirlesara rástefnunnar hvern í sínu lagi um efni fyrirlestra þeirra og bera fram spurningar . Miðaverð er fram að 20. janúar 30.000 kr. og hópar 5 - 10 manns fá 10% afslátt og hópar stærri en 10 manns fá 15% afslátt . Miðaverð eftir 20. janúar er 35.000 kr . Sjá nánari upplýsingar um fyrirlesara og dagskrá ráðstefnunnar neðar á síðunni . Anders Bouvin er fyrrum forstjóri Handelsbanken og með meira en 35 ára starfsreynslu í bankanum . Handelsbanken er heimsþekktur fyrir að fara óhefðbundnar leiðir í stjórnun og hefur verið leiðandi hvað varðar frábæra þjónustu , mikla starfsánægju og háa arðsemi í áratugi . Handelsbanken er oft sagður vera fyrirmynd beyond budgeting aðferðanna og stjórnun bankans hefur vakið mikla athygli fyrir að vera öðruvísi og nýskapandi . Monica Rydning er Dynamic Management Manager hjá SpareBank 1 Gruppen en samstæðan rekur bæði almenna bankaþjónustu og tryggingastarfsemi . Félagið er næst stærsti bankinn í Noregi með yfir 250 útibú og yfir 6.000 starfsmenn . SpareBank 1 Gruppen hefur náð miklum árangri með innleiðingu aðferða eins og lean og beyond budgeting . Ráðgjafi hjá Vanguard Consulting Toby Rubbra er ráðgjafi hjá Vanguard Consulting en það fyrirtæki sérhæfir sig í ráðgjöf við fyrirtæki sem starfa í þjónustugeiranum og vinna þau með mörgum stórum breskum fyrirtækjum við það að breyta þjónustuhönnun og upplifun viðskiptavina . Stofnandi Vanguard Consulting er John Seddon sem er þekktur stjórnunarhugsuður og nýjasta bók hans Beyond Command and Control hefur vakið verðskuldaða athygli .